CELEX: 62021TN0538
Language: fi
Date: 2021-09-02 00:00:00
Title: Asia T-538/21: Kanne 2.9.2021 – PBL ja WA v. komissio

25.10.2021   
            
            
               FI
            
            
               Euroopan unionin virallinen lehti
            
            
               C 431/49
            
         
      Kanne 2.9.2021 – PBL ja WA v. komissio
      (Asia T-538/21)
      (2021/C 431/57)
      Oikeudenkäyntikieli: ranska
      
         Asianosaiset
      
      
         Kantajat: Penya Barça Lyon: Plus que des supporters (PBL) (Bron, Ranska) ja WA (edustaja: asianajaja: J. Branco)
      
         Vastaaja: Euroopan komissio
      
         Vaatimukset
      
      Kantajat vaativat, että unionin yleinen tuomioistuin
      
                  —
               
               
                  kumoaa Euroopan komission kilpailun pääosaston 1.9.2021 tekemän päätöksen – COMP.C.4/AH/mdr 2021(092342);
                  
                              —
                           
                           
                              velvoittaa Euroopan komission käyttämään SEUT 116 artiklan ensimmäiseen kohtaan perustuvia oikeuksiaan siten, että se velvoittaa Ranskan jalkapalloliiton lopettamaan välittömästi kilpailun normatiivisen vääristämisen ja noudattamaan UEFA:n seuralisenssien myöntämistä ja taloudellista reilua peliä koskevaa säännöstöä
                           
                        
                              —
                           
                           
                              käynnistää SEUT 107 ja 108 artiklan ja SEUT 108 artiklan soveltamista koskevista yksityiskohtaisista säännöistä 13.7.2015 annetun neuvoston asetuksen 2015/1589 12 artiklan nojalla rikkomismenettelyn Ranskaa vastaan Paris Saint-Germain’lle myönnetyn sääntöjenvastaisen tuen johdosta, ja panee näin ollen asian vireille Euroopan unionin tuomioistuimessa
                           
                        
            
                  —
               
               
                  velvoittaa lisäksi komission määräämään 13.7.2015 annetun neuvoston asetuksen 2015/1589 13 artiklan mukaisesti Ranskaa vastaan väliaikaisia toimenpiteitä, jotta vahingon aiheuttaminen kantajille lopetetaan, siten, että se velvoittaa Ranskan keskeyttämään seuraavien päätösten soveltamisen, jotka luovat epäreilua kilpailun vääristymistä selektiivisen edun luovan valtiontuen kautta, joka vaikuttaa Euroopan unionin sisäiseen kilpailuun ja kauppaan Euroopan unionin sisämarkkinoilla:
                  
                              —
                           
                           
                              ratkaisut ammattilaisjalkapalloliigan yleis- ja liittokokouksissa 12. ja 14.12.2019 ja ratkaisu ammattilaisjalkapalloliigan yleiskokouksessa 10.12.2020, jotka Ranskan jalkapalloliitto teki käyttäen julkista valtaansa
                           
                        
                              —
                           
                           
                              25.6.2021 tehty päätös, jossa ammattilaisjalkapalloliigan kansallisen valvontaosaston ammattilaisseurojen valvontakomitea ei toteuttanut mitään hallinnollisia toimenpiteitä PSG:tä vastaan.
                           
                        
                              —
                           
                           
                              ammattilaisjalkapalloliigan julkaisematon päätös, jolla se hyväksyi Lionel Messin ja Paris Saint-Germain’n allekirjoittaman sopimuksen.
                           
                        
            
         Oikeudelliset perusteet ja pääasialliset perustelut
      
      Kantajat esittävät Euroopan komission 1.9.2021 tekemästä päätöksestä COMP.C.4/AH/mdr 2021(092342), jossa kantajilta evätään asetuksen 2015/1589 (1) 24 artiklan 2 kohdassa tarkoitettu asianomaisen osapuolen asema, nostamansa kanteen tueksi viisi kanneperustetta.
      
                  1)
               
               
                  Ensimmäinen kanneperuste perustuu kantajien oikeussuojan tarpeeseen nyt kyseessä olevassa menettelyssä. Kantajat arvostelevat komissiota siitä, ettei se ole ottanut huomioon sitä, että ensimmäinen kantaja on Futbol Club Barcelonan (jäljempänä FC Barcelona) jäsen (socio) ja että tässä ominaisuudessa sillä on oikeus tehdä kantelu ilmiantaakseen lainvastaiseksi väitetyn tuen.
               
            
                  2)
               
               
                  Toinen kanneperuste perustuu SEUT 116 artiklassa määrättyyn menettelyyn. Kantajat väittävät tältä osin muun muassa, että käsiteltävässä asiassa jäsenvaltioiden lakien, asetusten tai hallinnollisten määräysten välillä on eroavuus, joka vääristää kilpailun edellytyksiä sisämarkkinoilla. Kantajien mukaan se, että Liga de futbol profesional (Espanjan ammattilaisjalkapalloliiga) vaatii – toisin kuin Ranskan ammattilaisjalkapalloliiga – sen noudattamista, että palkkamenot saavat muodostaa 70 prosenttia hyväksyttävistä tuloista, on tällainen vääristymä, joka käytännössä rankaisee FC Barcelonaa.
               
            
                  3)
               
               
                  Kolmas kanneperuste perustuu asetuksen 2015/1589 13 artiklaan. Kantajat vetoavat tässä perusteessa siihen, että Ranska on velvoitettava keskeyttämään tuet ja toimenpiteet, jotka voivat olla sääntöjenvastaista valtiontukea ja joista ei ole ilmoitettu Ranskaan sijoittautuneille jalkapallon ammattilaisseuroille.
               
            
                  4)
               
               
                  Neljäs kanneperuste koskee arviointiperusteita, joita Euroopan komissio ja Euroopan unionin tuomioistuin käyttävät valtiontukien määrittelemiseksi, ja SEUT 108 artiklan sovellettavuutta käsiteltävässä asiassa.
               
            
                  5)
               
               
                  Viides kanneperuste perustuu asian kiireellisyyteen, joka on perusteena sille, että kantajat pyytävät asian käsittelyä nopeutetussa menettelyssä ja esittävät välitoimia koskevan hakemuksen.
               
            
         (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).